text: Къщата на Маските в село Кошарево възкръсна за нов живот - In LIFE
  Преди по-малко от година с нашите кадри ви направихме свидетели на занемарената Къща на Маските в пернишкото село Кошарево. Изоставена в годините, тя се разпадаше и носеше носталгията на минало величе, поразено от времето. Днес това е в миналото и с огромно удоволствие ви представяме какво се случи.
  Къщата на Маските преди година
  Музеят "Къщата на маските" е шедьовър на битово-бароковата архитектура. Според оценителен протокол от 4 декември 1980 г. е отчуждена къща за Етнографска сбирка. Тя била строена през 1870 г. от местни майстори. Тогава е била паянтова жилищна сграда с мазе и чардак, но с интересни тавани. Те са покрити с дърворезба. Във формата на квадрат са вписани слънце и геометрични елементи. От квадратите на тавана до стените остава по 1 метър и по ръбовете на квадратите е била спусната завеса, стигаща до земята. В "коридора" между стените и завесите са се движели жените "були". Стопанинът на къщата произхождал от турската фамилия Фатини.
  Молитва при старта на реновацията
  Областният управител на Перник Ирена Соколова, принципал на реновацията на Молитвата за старта на възстановителните работи
  Сега обаче проектът е на дневен ред. Областната администрация в Перник успя да защити разработката и получи финансиране, за да превърне къщата в музей. По проекта "Туризъм и традиции – цветни, забавни, атрактивни" перничани са водещ партньор и го осъществиха заедно със сръбската община Цървени кръст от района на Ниш.
  Къщата на Маските днес
  На този етап са приключили всички строително-възстановителни дейности по сградата, като е запазен изцяло автентичният й вид и този на оградата. Дворното място е облагородено с алеи, цветя и различни растителни видове. Завършен е и посетителският център към комплекса. Част от интересните атракции за гостите ще бъдат подготвените три мобилни приложения.
  С тях всеки посетител ще научи повече за обичая "Сурова", за особеностите на различните маски от региона и майсторите им, за спецификата на отделните сурвакарски групи и техните костюми. Информацията ще бъде поднесена по забавен начин с игрови елементи. Апликациите ще позволят всеки да изработи своя собствена интерактивна маска или да се снима с избран експонат. В ход е и изпълнението на вътрешното интериорно пространство на къщата, която ще събере сурвакарски уникати от Граово.
  Проектът ще се финализира в края на септември и на Кръстовден, 27 септември Къщата на Маските ще бъде официално открита.
  БрезникИрена Соколовамаскиобластна администрацияПерникРеновацияс.КошаревоСурва
  Германия реши: Меркел печели четвърти мандат
  Германия реши – Ангела Меркел ще управлява четвърти мандат. Блокът на федералния канцлер Ангела Меркел ...